**14.4.2020.**

Dragi moji četvrtaši,

Evo nas ponovno zajedno. Nadam se da ste se odmorili i da ste spremni za nove zadatke .

**HRVATSKI JEZIK**

Pročitajte tekst iz čitanke Zlatna vrata 4 na str. 150.

Sviđa li ti se priča? Što ti se u priči najviše svidjelo?

Pročitaj priču još jednom.

Pokušaj odgovoriti na sljedeća pitanja (usmeno):

1. Tko sudjeluje u dijalogu?
2. O čemu oni razgovaraju?
3. O čemu djed priča u uvodu priče?
4. Što djed objašnjava unučici?
5. Što Priroda radi u svakome od godišnjih doba?
6. Što je zaključila unučica?
7. Koje ljudske osobine ima Priroda? Kako zovemo u književnosti prikazivanje prirodnih pojava, stvari, biljaka i životinja kao bića s ljudskim osobinama?
8. Što je djed objasnio unučici na slikovit način?
9. Objasni značenje završne rečenice u tekstu.

Prepiši u pisanku plan ploče.

**PLAN PLOČE**

 Priroda

 Božidar Prosenjak

Tema: Razgovor djeda i unučice o prirodi

Likovi: djed, unučica, Priroda

Peronifikacija: Priroda je opisana kao djevojčica/žena: rodila se, rasla je, budi se, spava …

**ZADATAK:**

Poslušaj skladbu W. A. Mozarta: Čežnja za proljećem <https://www.youtube.com/watch?v=spl31pu3DRA>

Ilustriraj godišnja doba: proljeće, ljeto, jesen i zimu i svako godišnje doba poveži s izrazima: doba buđenja, doba mirovanja,doba ljetovanja, doba darivanja. Objasni svoj izbor.

Riješite 1. zadatak u RB na str. 113.

**MATEMATIKA**

Riješite zadatke u Zbirci zadataka na str. 69.

**Izvršeni zadatak predajte mi na kontrolu u srijedu, 15.4.2020.**

**Likovna kultura**

Danas ćemo djeco raditi rekompoziciju fotografije iz časopisa.

Sigurno kod kuće imate raznih novina i časopisa. U njima potražite fotografiju neke biljke ili životinje. Pomoću škara fotografiju izrežite na trake podjednake širine. Izrezane dijelove posložite, ali tako da dijelove fotografije ne slažete istim redom, zamijenite im mjesta. Zalijepite dijelove fotografije na podlogu ostavljajući mali razmak, da se vidi podloga. Pazite na kompoziciju i uredno zalijepite. Gotov uradak zove se rekompozicija jer ste stvorili nešto novo. **Gotove radove poslikajte i pošaljite mi ih u utorak, 21.4.2020.**

Vjerujem da će vam se ovaj zadatak svidjeti i da ćete uživati u radu.

Kako bi vam bilo lakše , možete pogledati video nastave na daljinu od 3.4.2020. na youtube - <https://www.youtube.com/watch?v=MJf8uuGSxyk>.

Veselim se vašim radovima.